Решение на Общия съд от 27 септември 2023 г. — Imdea Materiales/Комисия
(Дело T-765/21)1
(Арбитражна клауза — Седма рамкова програма за научни изследвания, технологично развитие и демонстрационни дейности (2007-2013 г.) — Споразумение за отпускане на безвъзмездни средства — Проект „Compound Semiconductors for 3D integration“ — Възстановяване на отпуснатите средства — Плащане на обезщетение — Доклад по разследване на OLAF — Дебитно изследване — Допустими разходи — Действителност на разходите — Достоверност в отчетите за отработените часове — Алтернативни доказателства — Пропорционалност)
Език на производството: испански
Страни
Жалбоподател: Fundación Imdea Materiales (Мадрид, Испания) (представители: P. Suárez Fernández, J. Salinas Casado и Z. Marcos Vaquero, адвокати)
Ответник: Европейска комисия (представители: J. Estrada de Solà и J. Baquero Cruz)
Предмет
С жалбата си, подадена на основание член 272 ДФЕС, жалбоподателят иска по същество, на първо място, да се установи, че като с писмо от 18 март 2021 г., в което обявява заключенията от доклада на Европейската служба за борба с измамите (OLAF), описва оценката, направена от нея въз основа на тези заключения и уточнява съответните мерки, които възнамерява да приеме (наричано по-нататък „предварително информационно писмо“), не му е съобщила документите, позволяващи му да „има достъп до справедлива процедура, съответстваща на принципите на комутативност и еквивалентност на договорните престации“, Европейската комисия е нарушил член II.22.5 от общите условия на Седмата рамкова програма на Европейския съюз за научни изследвания, технологично развитие и демонстрационни дейности (2007-2013 г.) и да ѝ бъде разпоредено да възобнови процедурата по възстановяване на отпуснатите суми във фазата на изпращане на становището му и да му предостави достъп до преписката по разследването и до поверителна версия на доклада на OLAF, включително приложенията и, на второ място, да се установи неоснователния характер на двете мерки, посочени в писмото от 8 октомври 2021 г., в което Комисията заключава, че жалбоподателят не е предоставил информация, която може да измени преценката, посочена в предварителното информационно писмо и, при условията на евентуалност, да се направи ново изчисление на сумата на първото вземане, а второто вземане да се обяви за неоснователно
Диспозитив
Отхвърля жалбата.
Осъжда Fundación Imdea Materiales да заплати съдебните разноски.
____________
1     ОВ C 73, 14.2.2022 г.